《满江红 立夏步冰持送春原韵》
清代·潘榕

鴂后蝉前，早又过、清和时节。春去也、蝶犹寻梦，鹃犹啼血。

玉树歌残檀板搁，金铃索断花幡撤。负年年、一片惜芳情，痴憨绝。

庭院静，炉香歇。家山远，天涯客。把吟哦借此，销磨岁月。

诗好只留供鬼唱，韵奇偏要教侬叠。遣闲愁、字句细商量，同磋切。

作者简介：潘榕（1865—1929），字荫荪，又字印僧。祖籍浙江山阴。清光绪间曾任乐厂盐大使职，后定居成都。有《吟秋馆诗词抄》，弹词《问铃》、《吊潇湘》等。